***S L U Ž B E N I G L A S N I K***

***OP Š T I N E B O S A N S K O G R A H O V O***

***Službeno glasilo***

|  |  |  |
| --- | --- | --- |
| **GODINA 2025.** | **BROJ: II** |  **BOSANSKO** **GRAHOVO****31.01.2025. god** |

**AKTI OPŠTINSKOG NAČELNIKA**

BOSNA I HERCEGOVINA

FEDERACIJA BOSNE I HERCEGOVINE

KANTON 10

OPŠTINA BOSANSKO GRAHOVO

OPŠTINSKI NAČELNIK

Broj :02-11-1-201/25

Dana : 31.01.2025.god.

Na osnovu člana 53. stav 1. Zakona o plaćama i naknadama korisnika proračuna Hercegbosanske županije („Narodne novine HBŽ“, broj 8/22), i člana 38. Statuta Opštine Bosansko Grahovo ,a u skladu sa članom 2.Odluke o usvajanju Nacrta Budžeta Opštine Bosansko Grahovo za 2025.godinu,opisa Nacrta Budžeta za 2025.godinu i Odluke o izvršavanju Budžeta-proračuna za 2025.godinu (“Službeni glasnik Opštine Bosansko Grahovo broj 1/25 ) i Odluke o privremenom finansiranje Opštine Bosansko Grahovo ( " Službeni glasnik Opštine Bosansko Grahovo ", broj 5/24 ) , d o n o s i m

**O D L U K U**

**o isplati osnovice za obračun plaće u Jedinstvenom opštinskom organu uprave Opštine Bosansko Grahovo za 2025.godine**

Član 1.

Osnovica za obračun plaće u Jedinstvenom opštinskom organu uprave Opštine Bosansko Grahovo za 2025.godine iznosi 541 ( slovima:petstotina četrdeset jedna i 00/100 KM ) i bod 1 za obračun, a obračunavaće se od 01.01.do 31.12.2025.godine.

Član 2.

Osnovica za obračun plaće iz člana 1. Ove Odluke usklađena je s planiranim sredstvima iz Nacrta budžeta Opštine Bosansko Grahovo za 2025.godinu ( “Službeni glasnik Opštine Bosansko Grahovo” broj:1/25) i Odluke o privremenom finansiranju Opštine Bosansko Grahovo za 2025.godinu. (“Službeni glasnik Opštine Bosansko Grahovo”, broj 5/24 ).

Član 3.

Ova Odluka stupa na snagu danom donošenja.

 OPŠTINSKI NAČELNIK Smiljka Radlović

**O b r a z l o ž e n j e**

Pravni osnov za donošenje ove Odluke sadržan je u Zakonu o plaćama i naknadama korisnika proračuna Hercegbosanske županije („Narodne novine HBŽ“, broj 8/22 ),Odluci o Nacrtu Budžeta Opštine Bosansko Grahovo ( “Službeni glasnik Opštine Bosansko Grahovo” broj: 1/25 ), Odluci o privremenom finansiranje Opštine Bosansko Grahovo ( " Službeni glasnik Opštine Bosansko Grahovo ", broj 5/24 ) , te je slijedom toga donijeta odluka kao u dispozitivu.

**BOSNA I HERCEGOVINA**

**FEDERACIJA BOSNE I HERCEGOVINE**

**KANTON 10**

**OPŠTINA BOSANSKO GRAHOVO**

**OPŠTINSKI NAČELNIK**

**P R A V I L N I K**

**O PLATAMA I NAKNADAMA DRŽAVNIH SLUŽBENIKA,**

**NAMJEŠTENIKA I ZAPOSLENIKA JEDINSTVENOG OPŠTINSKOG ORGANA**

**UPRAVE OPŠTINE BOSANSKO GRAHOVO**

**BOSANSKO GRAHOVO,Januar 2025.godine**

 Na osnovu člana 15. Zakona o principima lokalne samouprave ("Službene novine FBiH",

broj: 49/06 i 51/09),člana 114. Zakona o državnim službenicima i namještenicima u tijelima državne službe u Hercegbosanskoj županiji ("Narodne novine HBŽ",broj 1/14,5/16,1/22 i 10/22 ) i člana 44. i 57. Zakona o plaćama i naknadama korisnika proračuna Hercegbosanske županije, ( „Narodne novine HBŽ“, broj 8/22 ) i člana 38. i 118. Statuta opštine Bosansko Grahovo ("Službeni glasnik opštine Bosansko Grahovo", broj 21/07) Opštinski načelnik , d o n o s i

# P R A V I L N I K

o platama i naknadama državnih službenika, namještenika i zaposlenika jedinstvenog opštinskog organa uprave opštine Bosansko Grahovo

## OPŠTE ODREDBE

**Član 1.**

 Ovim Pravilnikom utvrđuju se plate i naknade izabranih dužnosnika, nosilaca izvršnih funkcija i savjetnika, državnih službenika i namještenika i zaposlenika te, uslovi i kriterijumi za utvrđivanje plata, struktura plata, obračun plata, dodataka na platu, plata i naknada pripravnika i volontera, naknada za privremeno obavljanje poslova, naknada za plaćeno odsustvo, ostale naknade, naknade za službena putovanja, naknada za slučaj prekobrojnosti i druga materijalna primanja koja nemaju karakter plata a na koja zaposleni imaju pravo po osnovu radnog odnosa u jedinstvenom opštinskom organu uprave opštine Bosansko Grahovo (u daljem tekstu: Opština Bosansko Grahovo).

**Član 2.**

 Imenovani dužnosnici, nosioci izvršnih funkcija i savjetnici, državni službenici, namještenici i zaposlenici ima pravo na platu i naknadu koja odgovara radnom mjestu na koje su postavljeni rješenjem.

 Finansijska sredstva za plate i naknade osiguravaju se u Budžetu Opštine Bosansko Grahovo.

## II. PLATA

**Član 3.**

 Osnovica za obračun plata se utvrđuje odlukom o izvršavanju budžeta za svaku budžetsku godinu ili odlukom o privremenom finansiranju i primjenjuje se od 1. januara za svaku narednu godinu.

Pored osnovice za obračun plate, prilikom obračuna plate koristiti će se i bod za obračun plate koji se utvrđuje odlukom o izvršavanju budžeta ili odlukom o privremenom finansiranju i primjenjuje se od 1. januara za svaku narednu godinu.

**Član 4.**

**(Elementi za utvrđivanje osnovne plate)**

Osnovna plata se utvrđuje množenjem osnovice za platu iz članka 3. ovog Pravilnika i boda za obračun plate s utvrđenim koeficijentom platnog razreda i tako utvrđeni iznos uvećava se za 0,5% za svaku započetu godinu radnog staža korisnika Proračuna iz članka 1. ovog Zakona, a najviše do 20%.

Ukupan iznos pojedinačne plate dobijen u skladu sa stavom (1) ovog člana predstavlja osnovnu platu.

Osnovna plata obračunava se i iskazuje mjesečno za puno radno vrijeme, prema radnom mjestu i odgovarajućem platnom razredu.

Plata iz stava (2) ovog člana utvrđuje se rješenjem koje donosi rukovodilac organa uprave.

**Član 5.**

 Koeficijente koji se odnose na platne razrede i unutar platnih razreda utvrđuju se Odlukom Opštinsko vijeće u skladu sa Pravilnikom o unutrašnjoj organizaciji jedinstvenog opštinskog organa uprave opštine Bosansko Grahovo u okviru utvrđene sistematizacije radnih mjesta.

 U skladu sa Odlukom, Pravilnikom i sistematizacijom iz stava 1. ovog člana utvrđeni su slijedeći platni razredi.

1. **PLATNI RAZRED ZA DRŽAVNE SLUŽBENIKE**

I platni razred koji obuhvata radno mjesto:

 - sekretar organa državne službe

II platni razred koji obuhvata radna mjesta:

- pomoćnici Opštinskog načelnika – rukovodioci Službi

- savjetnici opštinskog načelnika

- sekretar opštinskog vijeća

III platni razred koji obuhvata radno mjesto:

 - inspektori

IV platni razred koji obuhvata radno mjesto

 - stručni savjetnici, direktor JU

V platni razred koji obuhvata radno mjesto

 - viši stručni saradnik

VI platni razred koji obuhvata radno mjesto

* Stručni saradnik

  **b) PLATNI RAZREDI ZA NAMJEŠTENIKE**

1. za namještenike više školske spreme

I platni razred koji obuhvata slijedeća radna mjesta:

 - šef unutrašnje organizacione jedinice

II platni razred koji obuhvata sljedeća radna mjesta

 - viši samostalni referent

III platni razred koji obuhvata sljedeća radna mjesta

- samostalni referent

1. za namještenike srednje školske spreme, KV i osnovne škole

IV platni razred koji obuhvata sljedeća radna mjesta

 - šef unutrašnje organizacione jedinice

V platni razred koji obuhvata radna mjesta

 - viši referent

VI platni razred koji obuhvata sljedeća radna mjesta

* referent

**c) PLATNI RAZREDI ZA ZAPOSLENIKE**

1. Za zaposlenike srednje stručne spreme

V platni razred koji obuhvata sljedeća radna mjesta

* Viši referent, odnosno VKV radnik

VI platni razred koji obuhvata sljedeća radna mjesta

 - referent, odnosno KV radnik

1. Za zaposlenike sa osnovnom školom

VII platni razred koji obuhvata sljedeća radna mjesta

 -pomoćni radnik, odnosno NK radnik

 **d) PLATNI RAZRED OPŠTINSKOG NAČELNIKA I PREDSJEDAVAJUĆEG OV**

* + Utvrđen je odlukom opštinskog vijeća

 Koeficijenti unutar platnih razreda utvrđuju se u skladu sa pojedinačnim opisom poslova i zadataka, složenosti poslova i odgovornosti na radnim mjestima, utvrđenih Pravilnikom o unutrašnjoj organizaciji jedinstvenog opštinskog organa uprave državne službe opštine Bosansko Grahovo.

**Član 6.**

## III. OBRAČUN PLAĆA I NAKNADE

 Plata se utvrđuje tako što se množi polazna osnovica za platu iz člana 3. ovog Pravilnika s koeficijentom platnog razreda, odnosno grupacije poslova unutar platnog razreda u kojoj je razvrstan.

 Plata obračunata u skladu sa stavom 1. ovog člana uvećava se za 0,5% za svaku započetu godinu radnog staža, a najviše do 20%.

Plata se obračunava i isplaćuje za prethodni mjesec u skladu sa važećim propisima.

Plata iz stava 1. ovog člana utvrđuje se rješenjem kojeg donosi Opštinski načelnik. Rješenje sadrži: lične podatke državnog službenika, namještenika i zaposlenika, radno mjesto na koje je postavljen,platni razred i sve elemente koji su uzeti u obzir za utvrđivanje visine plate.

Sve izmjene u visini plate vrše se rješenjem kojeg donosi Opštinski načelnik.

**Član 7.**

## Povećanje plaće po osnovi rezultata rada

Za rad i postignute rezultate u radu državni službenik odnosno namještenik ima pravo na

godišnje nagrade.

Godišnju nagradu u iznosu od 30% od prosječne neto plate isplaćene u Federaciji BiH u zadnja tri mjeseca prema posljednjim objavljenim statističkim podacima dobija državni službenik odnosno namještenik čiji je rad u protekloj godini ocijenjen ocjenom “izuzetno uspješan”.

Godišnju nagradu u iznosu od 20% od prosječne neto plate isplaćene u Federaciji BiH u zadnja tri mjeseca prema posljednjim objavljenim statističkim podacima dobija državni službenik odnosno namještenik čiji je rad u protekloj godini ocijenjen ocjenom “uspješan”.

**Član 8.**

**Dodatak na platu na osnovu posebnih uslova rada**

Državni službenik, namještenik i zaposlenik koji se nalazi na radnom mjestu na kojem se poslovi obavljaju u otežanim uslovima rada ima pravo na povećanje plate za rad pod tim uslovima, u skladu sa posebnim propisima.

Dodatak na platu na osnovu posebnih uslova rada iznosi:

* za poslove koji se vrše pod posebnim uslovima određenim posebnim zakonom dodataka

na platu se može odrediti od 10% do 30%.

Poseban dodatak obračunava se na osnovnu platu bez dijela plate na osnovu radnog staža i čini sastavni dio plate.

**Član 9.**

**Visina plate za pripravnika**

Plata pripravnika visoke, više i srednje stručne spreme utvrđuje se u iznosu i to:

a) za visoku školsku spremu u iznosu 80% od početne osnovne plate utvrđene za radno mjesto

stručnog saradnika;

b) za višu školsku spremu u iznosu 80% od početne osnovne plate utvrđene za radno mjesto

samostalnog referenta;

c) za srednju stručnu spremu u iznosu 80% od početne osnovne plate utvrđene za radno mjesto

referenta.

Početna osnovna plata iz stava 1. ovog člana predstavlja samo iznos plate bez dijela plate na osnovu radnog staža.

**Član 10.**

**Visina naknade za volontere**

Volonteri visoke, više i srednje stručne spreme imaju pravo na naknadu:

a) za visoku školsku spremu u iznosu od 35% od osnovne plate stručnog saradnika;

b) za višu školsku spremu u iznosu od 35% od osnovne plate samostalnog referenta;

c) za srednju stručnu spremu u iznosu od 35% od osnovne plate referenta.

Visina naknade iz stava 1. ovog člana određuje se od osnovne plate odgovarajuće školske

spreme bez dijela osnovne plate na osnovu radnog staža.

**Član 11.**

## Naknada za privremeno obavljanje poslova

 U slučaju da se u opštinskom organu uprave ne mogu popuniti radna mjesta državnih službenika zbog nemogućnosti osiguranja kadrova, službenicima koji privremeno obavljaju taj posao u organu državne službe, povećava se plaća do 50% u zavisnosti od nastalog povećanja obima poslova

Agencija daje mišljenje da li su u konkretnom slučaju ispunjeni uslovi potrebni za primjenu stava 1. ovog člana.

**IV NAKNADE**

**Član 12.**

**Vrste naknada**

Državni službenik, namještenik i zaposlenik ima pravo na sljedeće naknade:

a) Naknada za prekovremeni rad, rad u neradne dane, noćni rad i rad u dane državnih praznika i blagdana

b) Plaćeni dopust

c) Naknada za ishranu tokom rada-topli obrok

d) Regres za godišnji odmor

e) Naknada za bolovanje

f) Naknada za porodiljni dopust

g) Naknada za službeno putovanje

h) Naknada za prevoz na posao i s posla

i) Naknada za slučaj povrede na radu, teške bolesti i invalidnosti

j) Naknada za slučaj smrti

k) Otpremnina

l) Naknada u slučaju prekobrojnosti

m) Naknada za rad u komisijama

n) Jubilarna nagrada i nagrada za rezultate rada

Državni službenik, namještenik i zaposlenik ima pravo i na druge specifične naknade utvrđene važećim Zakonom o državnim službenicima i namještenicima Hercegbosanske županije.

**Član 13.**

**Naknada za prekovremeni rad, rad u neradne dane, noćni rad i rad u dane državnih praznika i blagdana**

U slučaju prekovremenog rada, rada u neradne dane, noćnog rada ili rada u dane državnih praznika i blagdana, državni službenik, namještenik i zaposlenik ima pravo na naknadu osnovne plate, razmjerno vremenu trajanja tog rada, uvećanom za:

a) 25% posto osnovne plate bez minulog rada, u slučaju prekovremenog rada;

b) 25% posto osnovne plate bez minulog rada u slučaju noćnog rada;

c) 15% posto osnovne plate bez minulog rada, u slučaju rada u neradne dane;

d) 40% posto osnovne plate bez minulog rada, u slučaju rada u dane državnih praznika i blagdana

Naknade iz stava 1. ovog člana mogu se kumulativno isplaćivati.

Obračun naknade iz stava 1. ovog člana vrši se od osnovne plate bez dijela plate na osnovu radnog staža.

Naknada iz ovog člana čini sastavni dio plate.

**Član 14.**

**Plaćeni dopust**

Državni službenik, namještenik i zaposlenik ima pravo na plaćeni dopust u trajanju do sedam (7) radnih dana u visini svoje neto plate iz prethodnog mjeseca u slučaju: stupanja u brak, poroda supruge,teže bolesti i smrti člana uže porodice, odnosno domaćinstva, u skladu sa kolektivnim ugovorom,pravilnikom o radu i ugovorom o radu.

Članom uže porodice iz prethodnog stava ovog člana, smatraju se: bračni i vanbračni supružnici ako žive u zajedničkom domaćinstvu, dijete (bračno, vanbračno, usvojeno, pastorče i dijete bez roditelja uzeto na izdržavanje do 18 godina odnosno do 26 godina starosti ako se nalaze na redovnom školovanju i nisu u radnom odnosu, a djeca nesposobna za rad bez obzira na starosnu dob), roditelji (otac, majka, očuh, maćeha i usvojitelji), braća i sestre bez roditelja do 18 odnosno do 26 godina starosti ako se nalaze na redovnom školovanju i nemaju drugih prihoda već ih korisnik naknade stvarno izdržava ili je obveza njihovog izdržavanja zakonom utvrđena, a ako su nesposobni za rad, bez obzira na starosnu dob, i unučad ako nemaju roditelja i žive u zajedničkom domaćinstvu s djelatnikom.

Državni službenik, namještenik i zaposlenik ima pravo na plaćeni dopust za vrijeme obrazovanja ili stručnog osposobljavanja i usavršavanja, te obrazovanja za potrebe sindikalnog rada, pod uslovima, u trajanju i uz nadoknadu određenu kolektivnim ugovorom ili pravilnikom o radu.

**Član 15.**

**Naknada za ishranu tokom rada-topli obrok**

Državni službenik, namještenik i zaposlenik ima pravo na novčanu naknadu za ishranu u toku rada (topli obrok), u visini od 1% prosječne neto plate isplaćene u Federaciji BIH.

Naknada iz stava 1. ovog člana neće se obračunavati za vrijeme odsutnosti s posla po osnovu službenog puta, bolovanja, godišnjeg odmora plaćenog i neplaćenog dopusta.

Visinu naknade iz stavka 1. utvrđuje rukovodilac organa uprave, na prijedlog Službe za finansije, jednom godišnje prema posljednjem objavljenom statističkom podatku za isplaćenu prosječnu neto platu u FBiH u vrijeme donošenja odluke.

**Član 16.**

**Regres za godišnji odmor**

Državni službenik, namještenik i zaposlenik ima pravo na naknadu na ime regresa za korištenje godišnjeg odmora u visini 50% prosječne neto plate isplaćene u Federaciji BiH po zadnjem objavljenom statističkom podatku.

Pravo na regres iz stava 1. ovog člana ima svaki državni službenik, namještenik i zaposlenik koji u toku tekuće kalendarske godine ima pravo na puni godišnji odmor.

Naknadu za korištenje godišnjeg odmora ostvaruje državni službenik, namještenik i zaposlenik kojemu je konačnim rješenjem odobreno korištenje godišnjeg odmora.

Naknada za korištenje godišnjeg odmora obračunava se po službenoj dužnosti.

**Član 17.**

**Naknada za bolovanje**

Državni službenik, namještenik i zaposlenik ima pravo na naknadu plate za vrijeme privremene spriječenosti za rad (bolovanje) do 42 kalendarska dana u visini njegove neto plate isplaćene za prethodni mjesec.

Naknada plate za bolovanje preko 42 dana iz stavka 1. ovog članka ostvaruje se po propisu Županije kojim se uređuje naknada za ovo bolovanje, s tim da razliku do pune plate isplaćuje organ državne službe opštine u kojem se državni službenik, namještenik i zaposlenik nalazi u radnom odnosu.

 Državnom službeniku, namješteniku i zaposleniku može se odrediti neplaćeno odsustvo sa rada u slučajevima predviđenim zakonom i drugim propisom, u skladu sa Pravilnikom o radnim odnosima u jedinstvenom opštinskom organu uprave opštine Bosansko Grahovo.

**Član 18.**

**Naknada za porodiljni dopust**

Državni službenik, namještenik i zaposlenik za vrijeme porodiljnog dopusta ima pravo na naknadu plate prema propisima kojima se uređuje ova oblast u Županiji, s tim da razliku do visine pune plate isplaćuje organ državne službe opštine u kojem se državni službenik, namještenik i zaposlenik nalazi u radnom odnosu.

**Član 19.**

**Naknada za službeno putovanje**

Državni službenik, namještenik i zaposlenik ima pravo na naknadu za troškove službenog putovanja izvan područja Županije, kao i za putovanja u inostranstvo, dnevnice, noćenja, i ostalih izdataka nastalih u vezi sa službenim putovanjem.

Jedna dnevnica obračunava se za svaka 24 sata provedena na službenom putovanju ako isto putovanje traje duže od 12 sati.

Za službeno putovanje koje traje duže od 12 sati, obračunava se jedna dnevnica, a za službeno putovanje koje traje od 8 do 12 sati, obračunava se pola dnevnice.

Ako je na službenom putovanju osigurana besplatna ishrana, odnosno tri obroka, pripadajuća dnevnica iz ovog člana umanjuje se za 30 %.

Dnevnica i naknada za topli obrok međusobno se isključuju.

Visinu i način ostvarivanja naknade iz stava 1. ovog člana kao i za službena putovanja u

inostranstvo utvrđuje Vlada HBŽ.

Osobe iz stava 1. ovog člana koje za potrebe službenog putovanja iz mjesta svoga prebivališta ili boravišta dolaze u sjedište tijela iz kojeg se polazi na službeno putovanje, imaju pravo na naknadu troškova dolaska i odlaska u isto sjedište tijela u visini jednakoj koji se isplaćuju za dolazak i odlazak s posla, u skladu sa članu 24. ovog Pravilnika.

**Član 20.**

**Naknada za smještaj – noćenje**

 Naknada za noćenje obračunava se u visini plaćenog hotelskog računa, osim hotela "de lux" kategorije.

 Za hotel "de lux" kategorije izdatak za noćenje obračunava se najviše do iznosa cijene hotela "A" kategorije u istom mjestu.

 Ako u mjestu službenog putovanja nema hotelskog smještaja ili se on ne koristi, pripadajuća dnevnica se uvećava za 70%.

**Član 21.**

**Nalog za službeno putovanje i obračun putnih troškova**

 Nalog za službeno putovanje državnog službenika, namještenika i zaposlenika izdaje Opštinski načelnik izuzetno može ga izdati i rukovodeći državni službenik koga Opštinski načelnik ovlasti posebnim rješenjem.

**Član 22.**

 Nalog za službeno putovanje ne može se izdati državnom službeniku, namješteniku i zaposleniku koji ranije obavljeno putovanje nije opravdao u roku od 5 (pet) dana kada je službeno putovanje završeno.

 Državni službenik,namještenik i zaposlenik koji nije opravdao putni nalog dužan je vratiti akontaciju u cijelosti.

**Član 23.**

 Na osnovu naloga za službeno putovanje može se isplatiti akontacija u visini procijenjenih troškova za predviđeno službeno putovanje.

 Uz obračun putnih troškova prilažu se nalog za službeno putovanje i dokaz o iznosu plaćenom (računi, kao i drugi dokazi o troškovima koji se pravdaju - računi o izdacima).

**Član 24.**

**Naknada za prevoz na posao i s posla**

Državnom službeniku, namješteniku i zaposleniku kome nije organizovan službeni prevoz na posao i s posla, a čije je mjesto stanovanja od mjesta rada udaljeno najmanje 3 km, pripada naknada za troškove prijevoza.

Visinu i način ostvarivanja naknade iz stava 1. ovog člana utvrđuje Vlada, na prijedlog

Ministarstva financija u dogovoru sa sindikatima.

**Član 25.**

 Pravo na naknadu za prevoz na posao i sa posla i topli obrok iz ovog Pravilnika pripada i volonteru s punim radnim vremenom na osnovu zaključenog ugovora o volonterskom radu, i isplaćuje se iz sredstava budžeta.

 Državni službenik, namještenik i zaposlenik koji radi sa skraćenim radnim vremenom, ima prava i obveze u obimu koji zavisi od dužine radnog vremena odnosno s razmjerno broju sati utvrđenog radnog vremena ukoliko zakonom nije drugačije propisano.

 Ako skraćeno vrijeme traje manje od pet sati u toku radnog dana u tom slučaju državni službenik, namještenik i zaposlenik nema pravo na dnevni odmor u toku radnog dana, a ima pravo na topli obrok u visini od 50% od punog dnevnog iznosa toplog obroka.

**Član 26.**

 Službenik koji za potrebe prevoza dolaska na posao i povratka sa posla i službene potrebe uz prethodno pismeno odobrenje Opštinskog načelnika koristi privatni automobil u tom slučaju pripada mu naknada u visini utvrđenoj rješenjem opštinskog načelnika.

 Za uporabu privatnog automobila za službeno putovanje ili za potrebe vršenja službe u mjestu rada bližoj okolini (loko vožnja), ako se korištenje prethodno odobri od Opštinskog načelnika državnom službeniku, namješteniku i zaposleniku, se nadoknađuju troškovi u visini 20% od cijene jedne litre utrošenog goriva po pređenom kilometru na određenoj relaciji.

**Član 27.**

**Naknada za slučaj povrede na radu, teške bolesti i invalidnosti**

U slučaju povrede na radu, teške bolesti ili invalidnosti državnog službenika, namještenika ili zaposlenika ili člana njegove uže obitelji isplaćuje se jednokratna novčana pomoć u visini od tri (3) prosječne neto plate isplaćene u Federaciji BiH prema zadnjem objavljenom statističkom podatku.

Naknada iz ovoga stavka može se isplatiti jedan put po osnovi iste bolesti.

Pod invalidnošću u smislu ovog člana,podrazumijeva se utvrđeni stepen invaliditeta od

minimalno šezdeset posto (60%) i to isključivo trajni invaliditet.

Pod teškom bolešću iz stava 1. ovog člana podrazumijeva se oboljenja utvrđena u Listi teških bolesti koju utvrđuje Vlada Hercegbosanske županije, a obvezno se objavljuju u Narodnim novinama Hercegbosanske županije.

Pod povredom na radu u smislu ovog člana podrazumijeva se povreda definisana propisima penziono-invalidskog osiguranja i ako je ista povreda uzročno vezana za vršenje poslova svog radnog mjesta.

Povredom na radu u skladu sa stavom 1. ovog člana podrazumijeva se i povreda nastala za vrijeme dolaska ili odlaska na posao,odnosno iz mjesta stvarnog stanovanja u mjesto rada i obratno,kao i povreda nastala na službenom putovanju.

Ukoliko u tijelu državne službe su zaposlene dva ili više članova porodice, naknada iz stava 1. ovog člana koja se odnosi na člana njegove uže porodice se isplaćuju samo jednom zaposlenom članu porodice.

**Član 28.**

**Naknada za slučaj smrti**

U slučaju smrti državnog službenika, namještenika odnosno zaposlenika njegovoj porodici se isplaćuju troškovi sahrane u visini od tri (3) prosječne neto plate isplaćene u Federaciji prema zadnjem objavljenom mjesečnom statističkom podatku.

Članom uže porodice državnog službenika, namještenika ili zaposlenika, u smislu stava 1. ovog člana smatraju se bračni i vanbračni supružnici ako žive u zajedničkom domaćinstvu, dijete (bračno, vanbračno, usvojeno, pastorče i dijete bez roditelja uzeto na izdržavanje do 18 godina odnosno do 26 godina starosti ako se nalaze na redovnom školovanju i nisu u radnom odnosu, a djeca nesposobna za rad bez obzira na starosnu dob), roditelji (otac, majka, očuh, maćeha i usvojitelji), braća i sestre bez roditelja do 18 odnosno do 26 godina starosti ako se nalaze na redovnom školovanju i nemaju drugih prihoda već ih korisnik naknade stvarno izdržava ili je obaveza njihovog izdržavanja zakonom utvrđena, a ako su nesposobni za rad, bez obzira na starosnu dob, pod uslovom da s njima živi u zajedničkom domaćinstvu i unučad ako nemaju roditelja i žive u zajedničkom domaćinstvu s državnim službenikom, namještenikom ili zaposlenikom.

Naknada iz stava 1. ovog člana isplaćuje se i u slučaju smrti člana uže porodice državnog službenika, namještenika ili zaposlenika.

Ukoliko u tijelu državne službe su zaposlene dva ili više članova porodice, naknada iz stava 1. ovog člana koja se odnosi na člana njegove uže porodice se isplaćuju samo jednom zaposlenom članu porodice.

**Član 29.**

**Otpremnina**

Državni službenik, namještenik i zaposlenik ima pravo na otpremninu pri odlasku u penziju u visini svojih pet (5) ostvarenih prosječnih neto plata isplaćene u prethodnih pet (5) mjeseci, ili pet (5) prosječnih neto plata isplaćenih u Federaciji BiH prema posljednjem statističkom podatku, ukoliko je to povoljnije za državnog službenika, namještenika ili zaposlenika.

**Član 30.**

**Naknada u slučaju prekobrojnosti**

U slučaju razrješenja, odnosno prestanka radnog odnosa državnog službenika, namještenika odnosno zaposlenika zbog prekobrojnosti, taj državni službenik, namještenik odnosno zaposlenik ima pravo na naknadu od najmanje šest (6) njegovih neto mjesečnih plata.

Razriješeni državni službenik ili namještenik s radnim stražom dužim od šest (6) godina ima pravo na jedan dodatni mjesec otpremnine za svaku dodatnu godinu radnog staža, a najviše do dvanaest (12 ) godina radnog staža.

Otpremnina za državnog službenika, namještenika odnosno zaposlenika koji imaju više od dvanaest (12 ) godina radnog staža jednaka je iznosu od dvanaest (12 ) njegovih jednomjesečnih neto plata.

**Član 31.**

**Naknada za rad u komisijama**

Članovi komisija koja se formiraju na osnovu rješenja Opštinskog načelnika, a čije osnivanje je predviđeno zakonom i podzakonskim propisima, imaju pravo na maksimalnu mjesečnu naknadu za rad u komisijama do visine jedne i po (1,5) osnovice iz člana 3. stav 1. ovog pravilnika.

Opštinski načelnik će posebnim aktom pobliže utvrditi uslove, kriterijume, visinu i kategorije (stalne, povremene i ad hoc- jednokratne) komisije.

Naknade za rad u komisijama iz stava 1.ovog člana koje se finansiraju od uplata fizičkih

ili pravnih osoba ne ulaze u ograničenje visine naknade iz stava 1. ovog člana.

Ograničenja iz stava 1. ovog člana ne odnose se na angažovane vanjske saradnike.

**Član 32.**

**Jubilarna nagrada**

Zavisno od godina provedenih u radnom odnosu u jedinstvenom opštinskom organu uprave Opštine Bosansko Grahovo, državni službenik, namještenik i zaposlenik ima pravo na jubilarnu nagradu, i to:

- za navršenih 10 godina, u visini jedne prosječno isplaćene neto plate u Federaciji BiH u zadnja

tri mjeseca prema posljednjim objavljenim statističkim podacima;

- za navršenih 20 godina, u visini jedne i po prosječno isplaćene neto plate u Federaciji BiH u zadnja tri mjeseca prema posljednjim objavljenim statističkim podacima;

- za navršenih 30 godina, u visini dvije prosječno isplaćene neto plate u Federaciji BiH u zadnja tri mjeseca prema posljednjim objavljenim statističkim podacima;

- za navršenih 35 godina, u visini dvije i po prosječno isplaćene neto plate u Federaciji BiH u zadnja tri mjeseca prema posljednjim objavljenim statističkim podacima.

**Član 33.**

**Naknada plate nakon prestanka javne funkcije**

 Izabrani dužnosnici i nosioci izvršnih funkcija nakon prestanka obavljanja javne funkcije, a do zasnivanja novog radnog ili ugovornog odnosa ili do ispunjavanja uslova za penziju, prema opštim propisima, imaju pravo na naknadu plate koju su ostvarili dok su obavljali funkciju u trajanju od 12 mjeseci u skladu sa zakonom koji reguliše ista prava.

 Prava iz stava 1. ovog člana imaju i savjetnici u trajanju od 3. mjeseci, ukoliko su dužnost savjetnika obavljali duže od dvije godine.

 Izabrani dužnosnici, nosioci izvršnih funkcija i savjetnici koji se u skladu sa zakonom vrate na isto ili slično radno mjesto sa kojeg su izabrani, odnosno imenovani na javnu funkciju, nemaju pravo na naknadu plate iz stava 1. ovog člana.

**Član 34.**

**Naknada za polaganje stručnog upravnog ispita**

 Troškove za polaganje javnog i stručnog upravnog ispita u visini cijene utvrđene odlukom nadležnog organa plaća opštinski organ državne službe u skladu sa zakonom.

**Član 35.**

## Naknada za troškove edukacije

 Državni službenik,namještenik i zaposlenik ima pravo na naknadu troškova za edukaciju koja se organizuje i izvodi po programu obuke organa državne službe opštine ili kada se upućuje na seminare, savjetovanja i druge vidove stručnog usavršavanja, kao i u druge vidove obuke potrebne za rad na radnom mjestu u organu u kojem se nalazi u službi.

 Naknada se odobrava u visini cijene koja se utvrdi za određene oblike, odnosno programe edukacije.

**Član 36.**

##  U ostalim slučajevima prestanka radnog odnosa predviđenim zakonom i Pravilnikom o radnim odnosima državnog službenika, namještenika i zaposlenika jedinstvenog opštinskog organa uprave državni službenik, namještenik i zaposlenik ne ostvaruje pravo na otpremninu ako izgubi svoj status.

**Član 37.**

## Naknade i druga materijalna prava izabrani i imenovanih dužnosnika

Opštinski načelnik, predsjednik Opštinskog vijeća i savjetnici imaju pravo na sve naknade utvrđene ovim Pravilnikom osim onih naknada koje su isključene zakonom ili podzakonskim propisom.

## Rješenje o naknadama i drugim materijalnim pravima

**Član 38.**

 Naknade i druga materijalna prava predviđena u odredbama ovog Pravilnika ostvaruju se donošenjem rješenja.

 Rješenje iz stava 1. ovog člana donosi Opštinski načelnik

 Protiv rješenja iz stava 1. ovog člana može se u roku od 8 dana od dana prijema rješenja uložiti žalba Žalbenom vijeću Vlade HBŽ .

 Žalba odlaže izvršenje rješenja, ako nije drugačije predviđeno.

 Rješenje Žalbenom vijeću Vlade HBŽ doneseno po žalbi je konačno i protiv njega se može pokrenuti spor kod mjerodavnog suda u roku od 30 dana od dana prijema rješenja donesenog po žalbi.

## IV. PRELAZNE I ZAVRŠNE ODREDBE

**Član 39.**

 Odredbe ovog Pravilnika primjenjivat će se i tumačiti u skladu sa odredbama Zakona o državnim službenicima i namještenicima u tijelima državne službe u Hercegbosanskoj županiji ("Narodne novine HBŽ",broj 1/14,5/16,1/22 i 10/22 ) i Zakona o plaćama i naknadama korisnika proračuna Hercegbosanske županije,( „Narodne novine HBŽ“, broj 8/22 ) i drugim važećim propisima.

**Član 40.**

 Izmjene i dopune Pravilnika vrše se na način i po postupku za njegovo donošenje.

**Član 41.**

 Ovaj Pravilnik stupa na snagu narednog dana od dana objavljivanja u Službenom glasniku opštine Bosansko Grahovo, a objavit će se i na oglasnoj tabli opštine.

 Stupanjem na snagu ovog Pravilnika prestaje da važi Pravilnik o platama i naknadama državnih službenika i namještenika Jedinstvenog opštinskog organa uprave Opštine Bosansko Grahovo broj 02-14-203/14 od 06.02.2014.godine, Izmjename i dopuname Pravilnika o platama i naknadama državnih službenika i namještenika Jedinstvenog opštinskog organa uprave opštine Bosansko Grahovo broj 02-02-245/17 od 31.01.2017.godine,02-02-663/18 od 14.05.2018.godine, 02-02-272/20 od 18.02.2020.godine i 02-02-134/21 od 22.01.2021.godine.

**BOSNA I HERCEGOVINA**

**FEDERACIJA BOSNE I HERCEGOVINE**

**KANTON 10**

**OPŠTINA BOSANSKO GRAHOVO**

**OPŠTINSKI NAČELNIK**

**BOSANSKO GRAHOVO**

**Broj: 02-04-1-203/25**

**Dana: 31.01.2025. godine**

OPŠTINSKI NAČELNIK Smiljka Radlović

Broj: 02- \_\_\_\_\_\_\_\_\_\_\_/25

Dana: 31.01.2025. godine

Na osnovu člana 10. Stav 2. Zakona o porezu na promet nekretnina i prava („ Narodne novine HBŽ“ broj 9/21) i člana 38. Stav 16. Statuta Opštine Bosansko Grahovo, a radi utvrđivanja i procjene prometne vrijednosti nepokretnosti koja je predmet prometa nekretnina, a u skladu sa odredbama Zakona o prometu nepokretnosti, donosim

**R J E Š E NJ E**

O IMENOVANJU KOMISIJE ZA UTVRĐIVANJE

PROMETNE VRIJEDNOSTI NEPOKRETNOSTI

* U komisiju za utvrđivanje prometne vrijednosti nepokretnosti-procjenu vrijednosti nepokretnosti ( u daljem tekstu Komisija) imenujem:
1. Kovačević Dragiša- predsjednik Komisije

Praštalo Dragan- zamjenik predsjednika Komisije

1. Čeko Nikola –član Komisije

Dobrijević Marina- zamjenik člana Komisije

1. Galić Dragana- član Komisije

Bikić Žarko – zamjenik člana Komisije

* Komisija iz tačke 1. Ovog Rješenja imenije se na period od četiri godine.
* Komisija iz člana 1. Ovog Rješenja dužna je postupati prilikom utvrđivanja prometne vrijednosti nepokretnosti- procjene vrijednosti nepokretnosti u skladu sa Zakonskim propisima koji regulišu ovu oblast, odlukama opštinskog vijeća o osnovama za utvrđivanje prometne vrijednosti nepokretnosti i podzakonskim aktima i svojim Pravilnikom o radu Komisije donesenim na osnovu odredbi zakona.
* O svom radu Komisija sačinjava Zapisnik kojim se konstatuje utvrđena vrijednost nekretnina, odnosno prava.
* Predsjedniku i zamjeniku predsjednika Komisije pripada naknada za rad u komisiji u neto iznosu od 60 KM, dok članovima i zamjnicima članova pripada naknada u neto iznosu od 50 KM po predmetu procjene u skladu sa Odlukom o utvrđivanju visine naknade za rad komisije za procjenu prometne vrijednosti nekretnina i načina isplate naknada i isplatiće se iz naplaćenih nakanada za utvrđivanje prometne vrijednosti nepokretnosti od podnosioca zahtjeva u iznosu od 192,20 KM.
* Stupanjem na snagu ovog Rješenja prestaje da važi Rješenje o imenovanju Komisije za utvrđivanje prometne vrijednosti nepokretnosti broj. 02-11/2-1254/24 od 31.10.2024.godine.
* Ovo rješenje stupa na snagu danom donošenja a objaviće se u „ Službenom glasniku Opštine Bosansko Grahovo“

**Dostavljeno:**

* Članovima Komisije ( 6x), ovdje
* Službeni glasnik Opštine Bosansko Grahovo
* a/a

BOSNA I HERCEGOVINA

FEDERACIJA BOSNE I HERCEGOVINE

KANTON 10

OPŠTINA BOSANSKO GRAHOVO

OPŠTINSKI NAČELNIK

Broj: 02- 11-1-202/25

Dana: 31.01.2025. godine

OPŠTINSKI NAČELNIK

Smiljkla Radlović

 Na osnovu člana 18. stav (1), a u vezi sa članom 17. stav (1) Zakona o javnim nabavkama ("Službeni glasnik BiH", broj 39/14i 59/22), opštinski načelnik d o n o s i

**O D L U K U**

**o**

**pokretanju postupka javne nabavke**

**Član 1.**

 Odobrava se nabavka roba za potrebe Opštine Bosansko Grahovo i to:

„NABAVKA SIJALICA“, CPV kod 31531000-7.

**Član 2.**

 Postupak javne nabavke roba iz člana 1.ove odluke provest će se putem direktnog sporazuma u skladu sa članom 90.Zakona o javnim nabavkama, Pravilnika o postupku direktnog sporazuma ( „Službeni glasnik BiH“, broj 90/14 ) i Pravilnika o nabavci roba, vršenju usluga i ustupanju radova Opštine Bosansko Grahovo broj 02-11/3-339/23 od 23.02.2023.godine

**Član 3.**

 Procijenjena vrijednost javne nabavke je 6.000,00 KM (slovima: šesthiljada i 00/100 KM).

**Član 4.**

 Nabavka usluga iz člana 1. ove odluke izvršiće se u skladu sa Odlukom o privremenom finansiranju („Službeni glasnik Opštine Bosansko Grahovo“, broj 5/24 ) sa pozicije Održavanje ulične rasvjete – Ekonomski kod 613726.

**Član 5.**

 Postupak javne nabavke po ovoj odluci provest će se nakon ispitivanja tržišta na način da će se zatražiti ponuda (predračun) od jednog ili više pravnih lica koja obavljaju djelatnost koja je predmet nabavke.

**Član 6.**

 Ova odluka stupa na snagu danom donošenja, a objaviće se u "Službenom glasniku Opštine Bosansko Grahovo" i web stranici Opštine Bosansko Grahovo.

BOSNA I HERCEGOVINA

FEDERACIJA BOSNE I HERCEGOVINE

KANTON 10

OPŠTINA BOSANSKO GRAHOVO

OPŠTINSKI NAČELNIK

Broj: 02-11-3-198/25

Dana: 30.01.2025.godine

 OPŠTINSKI NAČELNIK Radlović Smiljka

 Smiljka Radlović